ISIGIDIMI SAMAXOSA, DECEMBER 1, 1885.

93

AMABAL’ ENGWE.

Lomnyaka ungu 1885 ngowona bekungatshiwo mhlope ngawo ukutiwa uyinkunzi eminyakeni. Kade ibako iminyaka yondlala, namalanga, kade kubako imfazwe nencitakalo, nezaso Mbo, nozase Bungune apa, kwane zase Lusutu, njalo-njalo, kodwa akuvakali ukuba kuzo zonke ezo kuko eyake yafana nalo yalo mnyaka.

\*\*\*

Lonto kunjalo, kwiminyaka yakudala, besisiti isizwe sakucitakala, nokuba kunge imfazwe (kuba yiyo tina into obicita kweli lizwe), sifike siye kukonza kwesinye, sifike samkelwo, sinqonywe imigqoku yenkomo, sikutshwe namatanga ukuze simimiteko kamsinya. Sifike sibuso komkulu, sizuze inkomo, sivutuluke, sicace, sibe ngabantu, sibe ngamapakati amakulu inxenye, nje ngo Menziwa, no Bongoza, no Dotwana, namanye anewonga elingako, inxenye ebede nbuliswe, nje ngo Mguye, no Runqa, no Gaba. Abatatu ngabezi ntlanga namhla zidunyelwe kukuba zingama Mfengu, zizo ezo zaqala kwakwa Ngqungqushe zikhoza zidlula, zade zeza eba Tenjini, zade zeza kuti kefu kwi Siroro so Nobuto u Hintsa, eyona nkosi yazamkelayo ngobukosi nobubele. Waziletelela kumagezana abofuna ukufeketa ngabantu, esiti makazilwele ama Mfengu angaziyekeli, kuba nguye oyinkosi, lomatyala ezo nduma oza kuye.

\*\*\*

Iminyaka ye 1877 ne 1878, kude kuye ku 1879 siti tina bantsundu siyiquke ngagama nye, siti kwati-kwati nyakana ngo Nca-ye-cibi, ishiye isinqe sembali ezilusizi kunene, ishiye inkedama ezingama waka-waka, kwanaba hlolokazi, njalo-njalo, kwintlanga ezininzi zama- bala ngamabala. Zigudu kupelakulo lonke elalinamakaba elaliwatu- mele ukuza kulwa kweli lizwe, kuqalela kwelama French kude kuye kwizikilongo zase Mozambique esiva kutiwa ama Gcaleka azigwaza eteta esiti, ‘ Sinashwa nina ukuba sitiwe si ngabantu abanje ukuba mnyama? ’

*\*\*\**

Kususela kulo minyaka lonke eli lizwe lisalila kuba lifelwe kunene ngabaninilo, zibanjiwe inkosi eziseleyo kunye nenkedama zazo, umzi usacitakele kunene, nowakwa Zulu kokukona umi ngezintya ngenxa yama Bulu, ekubeni nawo ngokwawo ungekaxolelani, usamane uqubu- lana, usilwa, ucitana.

\*\*\*

Kanti kukwanjalo kowase Lusutu, kwa Mketshane, uvukelene kwa wodwa, wakubonukuba ucitwa butywala bo Mlungu kakase, obu namhla bupikelwe ukufakwa pesheya kwe Nciba, apo kuko ezo nkubele namaqongqolo ama Ngqika acitwe butywala bo Mlungu.

*\*\*\**

Kanti kukwanjalo kwizizwe zoma Qwelane noma Rilikwa, nazo zicitakele kwangayo lemfazwe yokugqibela ka Nca-ye-cibi, abanjwa ubuninzi bawo nentsapo yawo afakwa ezintolongweni, inxenye yafela kona. Yati inkosana engu Ramra epantsi kuka Waterboer, inkosi enkulu yama Rilikwa ase Barkly West, umyeni wentombi ka Adam Kok, yapulukwa nangumhlaba wayo, nempahla yayo yonke, bati abantu bavo bayimibandela kuzo zonke ezo ntlanga zikulo mazwe.

\*\*\*

Kanti yade yava kufika nakuma ranuga amadala ehlise i Gqili inxa zombini, yada yabusela kuba Hlambeli o Mankoroana, kwacitwana yazintuli apo, mhla kwafa into Zodedo zalwa zade zasakasa, zavingce- lwa intsuku ezitile yimikosi yezizwe zonke, bade bapelelwa, yinxawa ukuze bacitakale. Yenze into ezinjalo lemfazwe yokugqibela, yaze yancedwa yiminyaka yamalanga elandeleyo, zati indlalu zalundelelana, kwade kwaza kufika ku 1885, io ke namhla usel’engenwe litwabe lokufa.

\*\*\*

Ngo 1878 no 1879 kucitakele oma Palo, nenxenye yoba Tembu, njalo-njalo, kwatinjwa amazwe, inkomo, igusha, ibokwe kwada kwaya kungxawu, kwati abebu sezinkonxeni basinda, banceda nabanye. Kodwa ngalo nyaka bonke bumfan’inye, bapotula ngobe ncuka, Ube sehlalini ufuna nobe se nkonxeni. Nonyaka kungene no sitwayi, no mbendeni, njalo-njalo, kumazwe angazanga ube nonto ezinjalo. Namhla abautu ubuninzi babuyele kwaaekulinieni ngezaudla, bup'ila uge nkinqa. Namhla yinto eninzi nakwaba mhlope abafuna inkonzwana kwaba ntsundu, u Baas ukonza ku Outa, umvulela kwase busuku ebiza ukutya, efuna uncedo naye kontsundu namhla, kuba kusebenza amandla angaketi bala nasizwe, yonke lonto siyibona nonyaka.

\*\*\*

Kanjalo, kwakuwo lonyaka sibona into engazange yako kwiminyaka

edluleyo, le yokusweleka okungaka kwe mali nembewu, Zininzi  
inkomo ezitshone nganxowa nganye, kulo lonke kude kuye kwela  
Benduku yingoma inye. Kuko ke into esifuna ukuyibika emzini  
wakowetu wonke, Siti zonke ezi zinto zenzekileyo kuwo lonyaka

sinawo, muzibe sifundo kuti sonke, zize zisibange ukuba sicinge ngawo

lamandla asebenzayo, angakete baci wona, la ate sakubon’ ukuba site ngka imilomo, singenabani singaya kuye tina, ekubeni singo Nontongana ate lomandla asebenza kwi ntliziyo ezininzi zezicaka zo Somandla, ukwenza amacebo okunceda imilwelwe, amaxego, namaxegokazi, nabantwana, bonk’ abantu abangena kuzenzela nto ngemali zabo nemigudu yabo yokuzibika ku Rulumente ngozi mbewu.

\*\*\*

Abo bantu masibaxase ngemitandazo, nangokuti sihlale simi ngecala labo kwinto zonke, kuba balufundo lwetu, kuba basimbile, basigengqa, basipanda, basiloba, okuya besitshonile kwi ntywenka zeziziba zobu- ginwa nobunyama, basiseza kolunga ngxengwanga ubisi Iwe gospeli. Masibatandazele, sibatantase ngo tala lomtandazo ukuze izandla zabo zingatyafi, zingadinwa.

\*\*\*

Masingazomelezi, sizikutazo intshaba ze Mfundo yetu ngokuzamana nabo basifundisileyo. Asiyona nto liya kuba nanzeku yanto ngayo ukuti sixomane nabafundisi betu ngohlobo lokuba ziti intshaba zemfundo zizuze indawo yokunyatela ngendawo evele ngakuti, ekuyi- lweni indawo yokufundiswa kwetu bantsundu.

\*\*\*

Enye ke indawo esiyibikayo kumzi wakowetu yeyokuba kuko amare okuba la nkosana sasiyibulisa ukutwasa kwalo mnyaka, sisiti sonke, A 1885! itiwe kata litwabe, kuba yatiwa gqute lihlaba kwango July. Kutiwa ite ukuze ihliwe lelo hlaba, yati kuba ib’ingasaziboni esipilini yati tu izimvi iyinjokwe, yaye nemibimbi isel'izinkata, yaye selingumgibe ukugoba ngenxa yesinqe. Bati itshitiza ngezwi elitj mayitenjiswe ukuba maze lonyana wayo abuliswe ngegama lokuba ngu ’86, nokuba ite yona ayikufikelela kwezo mini ze Nibidyala. Kuko amanye amare okuba isuke yaba mandundu ngakumbi ukufa yakuva ukuba kuhlalale ukubako imincili nemigcobo kulo lonke elimileyo, ngenxa yokukumbuza imini yokuzalwa kuka Tshawe lobomi, ka Nyange lemihla, ka Somacebo, ka Mangaliso, ka Qamata ka Somandla, ka Dal’ubomi.

\*\*\*

Enye ke into ezindaba esiyibikela umzi yeyokuba kuyo lenyanga kuvakala ukuba umkuhlane walo nkosana ingu 1885 ukulile kanye. Akuqondeki ukuba iya kupumelela. Kutiwa sekulalwa ndawonye, namagqira afuna ukuncama kuba kutiwa ingenwe kwa sesa sifo sigqibe umzi wakwa Mnyaka, kutiwa imka kwa ngelo shologu lalomzi. Noko kodwa akuqondeki ukuba iya kulilelwa kakulu lonkosi, kuba ifa yenze izinto ezininzi kunene ezingasoze zibulelwe mntu. Bambalwa nakwabakowayo abaya kuyizilela naxa ide yafa, kwaye kubonakala ukuba iyakuti ukuba ishiye unyana akasayi kuteketiswa mntu, kuba exalelwe ukuti hleze afuze uyise, mhlaumbi ade agqitisele nakuye, kuba kade imfuza iyinto enjalo.

\*\*\*

Kuko amare okuba lonkosi ingu ’85 iti kwakubako isitutyana sokuteta iti, maze iti ukuba izuze umntwana oyinkwenkwe, njengoko ilindele njalo yona, nokuba umntwana lowo ute mhlayimbi wapangele- lana nokupuma kompefumlo, njengoko isitete salo mzi wakowayo sinjalo, iti ke maze kutiwe ngu 1886 igama lake. Itsho iti, lisoko lalo mzi wezo nkosi zakwa Mnyaka ukuti kuqutywe ngegama elitile elibuyelelana, zide zibe zizizukulwana ezisitoba, kuti ke ngeseshumi kuveliswe igama elitsha.

\*\*

\*

Kanjalo kuyo lenyanga kulindeleke inkumbuzo kuzalwa ko Mhle- kazi u Tshawe lo Bomi, u Gazi-mrolo ngenxa yobomtina, u Mlamleli, no Mteteleli, u Mangaliso, u Lutando lungena mbaliso, u Luxolo, u Mvume evumela ukusindisa abantu. Lomini yokuzalwa kwake kutiwa yi Klesimesi nangani kungate nqo ukuba yeyona mini wazalwa ngayo kanye, kodwa kumalunga kwelo xesha.

Iyeza LOBUSELA—Kungavuyeleka kunene ukuba lento isel’ izalise umhlaba ngokuxoxwa, le ikukunqumla ozindlebe, njalo-njalo, ibingeyiyo into efuna nesi sixoxo sikwa zalise ilizwe sokuba imfene le ayizalwa, kusuke kunzonze kwaleya ibiselindala.

Liya kutinina eli yeza, alikuxaka na lakubekiswa ko Mguye? Ku- bekiswa ku Jeke yedwa na, lo kutiwa makati yena akuba into yomntu, uti ukuviswa ububi anqunyulwe indlebe, aze abuye axatyulwe ngekatsi, kanti uya kukanda amatye iminyaka? Kanicaze siyiqonde kakuhle into eniyitetayo. Ziyu kutiwa nina impembe eziginye amazwe ngobu- sela? Ngubunina onako ukupakamisa isandla sake kuqala, anqumle indlebe yomnye kuba yena emsulwa? Uko na kodwa yena omnye? Ukuba ufuye izinja ezimbini u Bull no Fido. Ke le yokuqala yinto emehlo abomvu, into elwa nengwe nengonyama, into emazinyo ate sinini, apandle, Ke le yokugqibela yingqeqana apa encipileyo, eli- ngene umtamo nokuba ngumvungulo ku Bull.